OpenLLM-France/wikimedia huggingface dataset:
# Gwendolyn Brooks

Gwendolyn Brooks (Topeka, 7 de juny de 1917 - Chicago, 3 de desembre de 2000) va ser una escriptora i professora estatunidenca. Va guanyar el Premi Pulitzer de poesia el 1950 amb Annie Allen, recull de poemes que descriuen la seva infantesa en un barri negre de Chicago. Va ser la primera afroamericana a rebre aquest honor.

## Obra

* A Street in Bronzeville (1945)
* Annie Allen (1949)
* La Maud Martha (1953), novel·la traduïda al català per Laia Martínez i López
* Bronzeville Boys and Girls (1956), un llibre per a infants
* The Bean Eaters (1960)
* In the Mecca (1968)
* Report on Part One (1972) i Report on Part Two (1995), una autobiografia
* To Disembark (1981)
* Children Coming Home (1991)

## Referències

* ↑ «Gwendolyn Brooks». Gran Enciclopèdia Catalana. Barcelona: Grup Enciclopèdia Catalana.
* ↑ «La Maud Martha». [Consulta: 16 abril 2024].
# Grup de la mort

Grup de la mort és un terme esportiu informal emprat en esport per a descriure una situació que es produeix de vegades durant la fase de grups d'un torneig (com la primera ronda de la Copa del Món de Futbol o els setzens de final de la Lliga de Campions), en la que el nombre d'equips amb un potencial relativament elevat és superior al nombre d'equips que es poden classificar per a la següent fase.
L'element clau és que algun dels equips potents serà eliminat amb tota seguretat, convertint el grup en el més difícil de predir de tots els del torneig.

## Causes

Per a determinar la composició dels grups de classificació, se sol repartir els participants en diferents bombos d'equips amb similar potencial, d'acord amb els mèrits demostrats pels conjunts en els últims anys. A continuació s'efectua un sorteig, i cada grup de classificació es compon d'un equip de cada bombo.
Aquest sistema hauria de garantir que no es formen grups d'equips amb potencial semblant però, de vegades, es produeixen grans desigualtats en la dificultat dels grups degut a anomalies en la composició dels bombos.

## Copa del Món

A la Copa del Món, l'anomalia consisteix a preparar un bombo només d'equips europeus amb el propòsit que el sorteig no conformi un grup de tres ó quatre equips del Vell Continent. Així mateix la selecció del país organitzador s'inclou en el bombo dels equips més forts. Tot açò provoca que seleccions del potencial dels Països Baixos o la República Txeca, per exemple, hagin de jugar al mateix grup que alguna de les més fortes del món. Si aquest grup es completa amb alguna altra selecció potent, es forma un grup de la mort, com el que es va produir a la Copa del Món del 2006, amb Argentina, els Països Baixos, Sèrbia i Montenegro i Costa d'Ivori.

## Lliga de Campions

A la Lliga de Campions, l'anomalia es produeix per culpa de no considerar, a l'hora de preparar els bombos, les actuacions dels equips a les seves respectives lligues nacionals. Com que només es tenen en compte les actuacions dels participants a les últimes edicions de la Champions, no és infreqüent que s'hi trobin equips forts a més d'un bombo. Quan el sorteig és capritxós, les boles dels conjunts més forts van a parar al mateix grup, com va passar a la temporada 1998-99, quan Manchester United, Bayern de Múnic i FC Barcelona van compartir grup de classificació. Els dos primers van arribar a la final de la competició, i l'equip anglès es va proclamar campió. La ventafocs d'aquell grup va ser el Brøndby IF danès.

## Història

El terme va ser encunyat pel seleccionador d'Uruguai Omar Borrás a la Copa del Món de Futbol del 1986 per a descriure el grup E, que incloïa a la República Federal d'Alemanya, Dinamarca, Escòcia i l'Uruguai. Aquest va ser l'únic grup format exclusivament per seleccions d'Europa i Sud-amèrica, tradicionalment els continents més forts del món.
# Grup de la magnetoplumbita

El grup de la magnetoplumbita és un grup complex de minerals òxids que contenen metalls. Cristal·logràficament es troba relacionat amb l'espinel·la i el corindó. La fórmula general per als minerals del grup és M₁₂O$_{19}$. Aquesta, però, és simplificada, ja que dins l'estructura de cada mineral hi ha diverses i diferents vacants que poden fer variar l'estequiometria.
El grup està format per tres espècies, la chihuahuaïta, la mizraïta-(Ce) i la yimengita, i per tres subgrups: el subgrup de la hawthorneïta, el subgrup de la hibonita i el subgrup de la magnetoplumbita:
| Espècie | Fórmula |
| Chihuahuaïta | FeAl₁₂O$_{19}$ |
| Mizraïta-(Ce) | Ce(Al$_{11}$Mg)O$_{19}$ |
| Yimengita | K(Cr,Ti,Fe,Mg)₁₂O$_{19}$ |
| Subgrup de la hawthorneïta ||
| Barioferrita | BaFe$^{3+}$₁₂O$_{19}$ |
| Batiferrita | BaTi₂Fe$^{3+}$₈Fe$^{2+}$₂O$_{19}$ |
| Haggertyita | BaFe$^{2+}$₄Fe$^{3+}$₂Ti₅MgO$_{19}$ |
| Hawthorneita | BaMgTi₃Cr₄Fe$^{2+}$₂Fe$^{3+}$₂O$_{19}$ |
| Subgrup de la hibonita ||
| Gorerita | CaAlFe$^{3+}$$_{11}$O$_{19}$ |
| Hibonita | (Ca,Ce)(Al,Ti,Mg)₁₂O$_{19}$ |
| Subgrup de la magnetoplumbita ||
| Magnetoplumbita | (Pb,Mn)(Fe,Mn)₁₂O$_{19}$ |
| Nežilovita | PbZn₂Mn$^{4+}$₂Fe$^{3+}$₈O$_{19}$ |
| Plumboferrita | Pb₂(Fe$^{3+}$,Mn$^{2+}$,Mg)$_{11}$O$_{19}$ |
La majoria de membres que integren el grup cristal·litzen en el sistema hexagonal i la seva simetria és: 6/mmm (6/m 2/m2/m): P6₃/mmc, excepte la plumboferrita que cristal·litza en el sistema trigonal, amb simetria: 3 2 : P3 1 2.

## Galeria

* Nežilovita (cristalls negres)
* Hibonita

## Referències

* 1 2 «Magnetoplumbite Group: Magnetoplumbite Group mineral information and data.». [Consulta: 13 març 2022].
* ↑ Holtstam, Dan; Hålenius, Ulf «Nomenclature of the magnetoplumbite group». Mineralogical Magazine, 84, 3, 01-06-2020, pàg. 376–380. DOI: https://www.cambridge.org/core/journals/mineralogical-magazine/article/nomenclature-of-the-magnetoplumbite-group/B4AB992EB4086148F8165029014353CB [Consulta: 6 agost 2024].
# Hardin (Montana)

Hardin (crow He'konemâhoeve'ho'eno) és una població dels Estats Units a l'estat de Montana. Segons el cens del 2000 tenia 3.384 habitants.

## Demografia

Segons el cens del 2000, Hardin tenia 3.384 habitants, 1.295 habitatges, i 868 famílies. La densitat de població era de 933,3 habitants per km². El 49,8% són blancs, el 40,8% són amerindis, l'1,2% són asiàtics, i el 5,1% de dues o més races. Els hispànics o llatins de qualsevol raça eren el 7,1% de la població.
Dels 1.295 habitatges en un 36,2% hi vivien nens de menys de 18 anys, en un 46,3% hi vivien parelles casades, en un 16,6% dones solteres, i en un 32,9% no eren unitats familiars. En el 29,2% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,16.
Per edats la població es repartia de la següent manera: un 31% tenia menys de 18 anys, un 7,7% entre 18 i 24, un 26,3% entre 25 i 44, un 21,1% de 45 a 60 i un 13,9% 65 anys o més.
L'edat mediana era de 34 anys. Per cada 100 dones de 18 o més anys hi havia 79,6 homes.
La renda mediana per habitatge era de 28.018 $ i la renda mediana per família de 33.729 $. Els homes tenien una renda mediana de 28.493 $ mentre que les dones 19.444 $. La renda per capita de la població era de 13.041 $. Aproximadament el 17,2% de les famílies i el 23,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hardin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Hardin». American Fact Finder. Oficina del Cens dels Estats Units, 12-01-2010.
# Halif

Halif (Tell Halif/Tell el-Khuweilifeh) és una excavació important del sud d'Israel en una regió a mig camí entre la mar Morta i la frontera d'Egipte prop de Gaza. Té diverses excavacions properes l'una de l'altra.

## Enllaços externs

* Article sobre l'excavació "Tell Halif" a la web de la "Biblical Archaeology Society"
# Hefestió de Tebes

Hefestió (en grec antic Ἡφαιστίων Hephaistíon) va ser un astròleg de finals del segle IV dC originari de Tebes (Egipte). Ell mateix diu que va néixer el 26 de novembre de l'any 380.
Es conserva d'ell un tractat, Apotelesmática, de contingut molt variat. El primer llibre transmet textos astrològics egipcis i caldeus. El segon el dedica a l'astrologia interpretada a partir de la data de naixement, i incorpora passatges de Ptolemeu i Doroteu. El tercer conté les Iniciatives, tema extret del llibre V de l'obra de Doroteu. Hefestió aporta poques idees personals, però compila la dels seus predecessors. Ha conservat per exemple l'horòscop de l'emperador Hadrià (117-138) juntament amb d'altres més elaborats, confeccionats per Antígon de Nicea el segle ii.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 163. ISBN 8481641618.
# Hans Adolf Krebs

Sir Hans Adolf Krebs FRS (Hildesheim, Alemanya, 1900 - Oxford, Anglaterra, 1981) fou un metge, bioquímic i professor universitari britànic, d'origen alemany, guardonat amb el Premi Nobel de Medicina o Fisiologia l'any 1953.

## Biografia

Va néixer el 25 d'agost de 1900 a la ciutat de Hildesheim, població situada a l'estat alemany de Baixa Saxònia, en una família de religió jueva. Va estudiar medicina a la Universitat de Göttingen, on es graduà l'any 1923. L'any 1925 realitzà el doctorat a la Universitat d'Hamburg, i posteriorment amplià els seus estudis a la Universitat de Berlín, on estudià química durant un any, la qual cosa li permeté esdevenir assistent d'Otto Warburg, Premi Nobel de Medicina l'any 1931.
L'any 1933 emigrà a Anglaterra davant l'onada imparable d'atacs antisemítics a Alemanya, entrant a treballar al laboratori de bioquímica de Frederick Gowland Hopkins a la Universitat de Cambridge, i l'any 1945 va esdevenir professor de la Universitat de Sheffield. Després d'aconseguir la nacionalitat britànica l'any 1947 fou nomenat membre de la Royal Society de Londres i el 1958 fou nomenat Cavaller per part de la reina Elisabet II del Regne Unit. Va morir a la ciutat d'Oxford el 22 de novembre de 1981.

## Recerca científica

Els seus principals treballs d'investigació giren al voltant de l'anàlisi del metabolisme de la cèl·lula, fonamentalment en la transformació dels nutrients en energia dins les cèl·lules corporals. L'any 1932 va descobrir el cicle de la urea o cicle de Krebs-Hemsekit, corresponent a la via metabòlica utilitzada per eliminar les deixalles nitrogenades de l'organisme. L'any 1937 va descobrir que totes totes les reaccions conegudes dins d'aquestes cèl·lules estaven relacionades entre si, anomenant aquesta successió de reaccions cicle de l'àcid cítric, i que posteriorment es conegué amb el nom de cicle de Krebs, el qual és el conjunt de reaccions energètiques que es produeixen en els teixits dels mamífers, traduïdes per la formació i descomposició repetides de l'àcid cítric amb eliminació de diòxid de carboni.
L'any 1953 li fou concedit el Premi Nobel de Medicina o Fisiologia pel descobriment del cicle de l'àcid cítric, premi que compartí amb Fritz Albert Lipmann pel descobriment i desenvolupament del cicle de l'àcid nítric.

## Enllaços externs

* «Hans Adolf Krebs» (en anglès). The Nobel Prize. The Nobel Foundation.
# Hansa-Brandenburg

Hansa und Brandenburgische Flugzeugwerke (Més normalment just Hansa-Brandenburg) va ser una empresa alemanya de fabricació d'aeronaus que va operar durant Primera Guerra Mundial. Va ser creada el maig de 1914 quan Camillo Castiglioni va comprar Brandenburgische Flugzeugwerke i va reubicar la fàbrica de Liebau a Brandenburg un der Havel. El dissenyador en cap de la companyia, Ernst Heinkel va ser retingut a la nova empresa. A la tardor de 1915, s'havia convertit en el fabricant d'aeronaus més gran d'Alemanya, amb una capital d'1.500.000 de marcs, 1.000 empleats, i dos fàbriques més - una a Rummelsburg, Berlín, i l'altre a Wandsbek, Hamburg.
Tot i que la fabricació va ser duta a terme a Alemanya, Castiglioni era austríac, i moltes de les aeronaus militars produïdes per l'empresa ho van ser pel cos d'aviació austrohongarès. L'empresa va ser coneguda, especialment, per una sèrie d'hidrocanoes de caça i reconeixement que van ser utilitzades amb molt èxit per l'Armada Imperial alemanya durant la guerra. Hansa-Brandenburg no va sobreviure al mercat de la postguerra, i va cessar les operacions durant l'any 1919. Alguns dels seus dissenys van continuar sent produïts en altres països, sobretot a Finlàndia i Noruega.

## Aeronaus

* Hansa-Brandenburg B.I
* Hansa-Brandenburg C.I
* Hansa-Brandenburg CC
* Hansa-Brandenburg D.I
* Hansa-Brandenburg G.I
* Hansa-Brandenburg GW
* Hansa-Brandenburg KDW
* Hansa-Brandenburg W
* Hansa-Brandenburg W.11
* Hansa-Brandenburg W.12
* Hansa-Brandenburg W.13
* Hansa-Brandenburg W.19
* Hansa-Brandenburg W.20
* Hansa-Brandenburg W.27
* Hansa-Brandenburg W.29
* Hansa-Brandenburg W.33

## Referències

* ↑ Jane, F.T.. Jane's All the World's Aircraft 1919 (en anglès). Londres: Arco Pub, 1969, p. 218. ISBN 9780668019552.
* 1 2 3 4 5 6 7 8 9 10 11 12 13 14 15 16 Gunston, Bill. World Encyclopedia of Aircraft Manufacturers. (en anglès). Annapolis: Naval Institute Press, 1993, p. 56. ISBN 9781852602055.
# Heidi Blobner

Heidi Blobner (Frankfurt de l'Oder, Brandenburg) va ser una ciclista alemanya que va representar a la República Democràtica Alemanya. Va guanyar una medalla de bronze en Velocitat als Campionats del món en pista de 1966.

## Enllaços externs

* Fitxa a sitiodeciclismo.net
* Fitxa a cyclebase.nl
# Helvi Blasió

Helvi Blasió (en llatí Helvius Blasio) va ser un cavaller romà que es va suïcidar per donar exemple al seu amic Dècim Juni Brut Albí quan aquest va caure en mans de l'enemic l'any 43 aC durant la Tercera guerra civil romana.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 492.
# Hendrix (cràter)

Hendrix és un petit cràter d'impacte que es troba a la cara oculta de la Lluna, a l'hemisferi sud. A un diàmetre de distància al nord-est es troba el cràter White, pràcticament a la vora externa de l'enorme plana del cràter Apollo. Es tracta d'un cràter circular, en forma de bol, amb la vora esmolada i poc erosionada. La plataforma interior és pràcticament inexistent.
* Localització de Hendrix (inferior dreta de la imatge)
* Cràters satèl·lit
El cràter porta el nom de Don Hendrix.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Hendrix.
| Hendrix | Coordenades | Diàmetre |
| M | 48° 24′ S, 158° 54′ O﻿ / ﻿48.4°S,158.9°O﻿ / -48.4; -158.9﻿ (Hendrix M) | 21 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Hermenegild de Salceda

Hermenegildo de Salceda (Galícia, segle x - Salceda de Caselas, Pontevedra, 943) fou un monjo benedictí,del monestir de Santa Maria de Saliceta, a Salceda de Caselas, a tres llegües de Tui, monestir doble fundat per Ordoni I de Galícia en 914. Fou confessor d'aquest rei. Amb Sant Rossend de Celanova, contribuí a evangelitzar Galícia.
A l'església de Santa Maria, contigua al monestir, hi ha la tomba del sant amb la inscripció:
| « | In hoc tumulo requiescit famulus Dei Hermegildus qui obiit die quinta feira nonas novembris era DCCCCLXXXI fratres et sorores orate pro nos | » |
    En aquest túmul jeu el servent de Déu Hermegild, que morí el dia 2 de novembre do 943. Germans i germanes, pregueu per nosaltres.
# Harudes

Els harudes (en llatí harudes) eren una tribu germànica que formava part dels aliats del sueu Ariovist en la seva guerra contra Juli Cèsar.
Uns vint-i-quatre mil harudes van entrar a la Gàl·lia i es van establir allí. Es pensa que podrien ser el mateix poble que Claudi Ptolemeu anomena carudes (Χαροῦδες) i que segons aquest autor habitaven el Quersonès címbric (Jutlàndia). Els harudes també es mencionen a la Res Gestae Divi Augusti.

## Referències

* ↑ Smith, William (ed.). «Harudes». Dictionary of Greek and Roman Geography (1854). [Consulta: 30 juliol 2021].
# Herman Rapp

Herman Rapp fou un futbolista estatunidenc. Va formar part de l'equip estatunidenc a la Copa del Món de 1934.
# Helene J. Kantor

Helene J. Kantor (Chicago, 15 de juliol de 1919 - 13 de gener de 1993) va ser una arqueòloga de l'Orient Pròxim, historiadora de l'art, i professora de llengues i civilitzacions de l'Orient Pròxim de l'Institut Oriental de la Universitat de Chicago, més coneguda pel seu treball a Chogha Mish des de 1961 fins a 1978.

## Joventut i carrera

Kantor va néixer a Chicago el 1919 amb una miopatia congènita amortidora, una malaltia muscular rara que va limitar la seva activitat i va acabar amb la seva carrera. El seu pare era el psicòleg Jacob Robert Kantor. Va estudiar a la Universitat d'Indiana i va rebre un B.A. en Zoologia i Biologia als 19 anys. Va obtenir el seu doctorat el 1945 de la Universitat de Chicago.

## Investigacions

El 1944, mentre encara era una estudiant, Helene va publicar un article titulat The Final Phase of Predynastic Culture, Gerzean o Semainean en el Journal of Near Eastern Studies. La seva obra més destacada, The Aegean and the Orient in the Second Millennium B.C, va ser publicada el 1947. Aquesta comparació intercultural va demostrar connexions importants entre l'obra d'art de les dues civilitzacions.
A part del seu treball principal a Chogha Mish, va salvar el lloc del proper Chogha Bonut de la seva destrucció pel desenvolupament modern i va dur a terme dues temporades d'investigació el 1976/1977 i el 1977/1978.

## Premis i honors

* El 1984, Kantor va rebre el Premi Arqueològic Percia Schimmel del Museu d'Israel pels seus èxits de tota la vida.
* El 2004, l'Institut Arqueològic d'Amèrica va establir el Helene J Kantor Memorial Lecture.

## Referències

* 1 2 Williams, Bruce «Helene J. Kantor (1919-1993)» (en anglès). Journal of the American Research Center in Egypt, 30, 1993, pàg. ix–xi. JSTOR: 40000222.
* ↑ Kantor, Helene. The Aegean and the Orient in the Second Millennium B.C. (en anglès). Bloomington, IN: Principia Press, 1947.
* ↑ Alizadeh, Abbas «Excavations at Choga Bonut: The Earliest Village in Susiana, Iran» (en anglès). The Oriental Institute News and Notes, 153, primavera 1997. Arxivat de l'original el 2013-07-25 [Consulta: 3 juny 2020].
* ↑ «The Helene J Kantor Memorial Lecture» (en anglès). Archeological Institute of America.
# Helene Madison

Helene Madison (Madison, Estats Units 1913 - Seattle 1970) fou una nedadora nord-americana, guanyadora de tres medalles olímpiques d'or.

## Biografia

Va néixer el 19 de juny de 1913 a la ciutat de Madison, població situada a l'estat de Wisconsin.
Va morir el 25 de novembre de 1970 a la seva residència de Seattle, població situada a l'estat de Washington, a conseqüència d'un càncer.

## Carrera esportiva

Va participar, als 19 anys, als Jocs Olímpics d'Estiu de 1932 realitzats a Los Angeles als Estats Units, on va guanyar la medalla d'or en les proves dels 100 metres lliures, on establí un nou rècord olímpic amb un temps d'1:06.8 minuts; dels 400 metres lliures, on establí un nou rècord del món amb un temps de 5:28.5 minuts; i en els relleus 4x100 metres lliures. L'equip nord-americà va establir un nou rècord del món amb un temps de 4:38.0 minuts i Madison va esdevenir la veritable reina dels Jocs Olímpics.
No pogué participar en els Jocs Olímpics d'estiu de 1936 realitzats a Berlín per l'Alemanya nazi a conseqüència de la seva professionalitat. Posteriorment es retirà de la competició activa i passà a ser entrenadora de natació i finalment infermera.
# Subaru Rex

El Subaru Rex era un cotxe produït per Subaru entre el 1972 i el 1992 per vendre al Japó, tot i que també va ser venut en altres països, com ara Xile.
Era un cotxe de la mateixa categoria que el Suzuki Altoworks, el Mitsubishi Dangun ZZ, el Daihatsu Mira i el Suzuki Cervo.
Recentment ha aconseguit una gran popularitat al Japó. A més a més el nom de Rex és el nom comú del Subaru Impreza WRX, especialment a Austràlia. En altres països s'anomena Ace.
El nom "Rex" prové de la paraula llatina per "rei". En alguns mercats d'exportació, la microfurgoneta Sambar s'ha comercialitzat com a "Rex Combi".

## Referències

* ↑ Fourie, Louis F. On a Global Mission: The Automobiles of General Motors International Volume 3 (en anglès). FriesenPress, 2016-12-27, p. 1212. ISBN 978-1-4602-9690-5.
* ↑ The Car Book: The Definitive Visual History (en anglès). Dorling Kindersley Limited, 2022-03-17, p. 289. ISBN 978-0-241-59629-6.
* ↑ Japanese Technical Abstracts (en anglès). University Microfilms, 1988, p. 496.

## Enllaços externs

* Web global de Subaru Arxivat 2021-04-11 a Wayback Machine.